**לשירות המבחן למבוגרים דרושים עובדים/ות סוציאליים לתפקיד:**

**קצין מבחן מעצרים**

לשרות המבחן למבוגרים מחוז ת"א והמרכז דרושים עו"ס, עם ניסיון של שנה לפחות, לתפקיד קצין מבחן מעצרים.

העבודה מלווה בהדרכה פרטנית וקבוצתית.

* **תיאור התפקיד**:
* קצין המבחן פועל מכוח חוק סדר הדין הפלילי, אחראי על הכנת תסקיר מעצר המבוסס על אבחון ממוקד, קצר מועד, בתנאי כליאה לרוב. קצין המבחן ממליץ ומסייע לביהמ"ש לקבל החלטה על שחרור או המשך מעצר של חשודים בעבירות מגיל 18.
* קצין המבחן עורך את בדיקות החלופות למעצר ותנאים מיוחדים ומגבילים לשחרור בערובה במסגרות טיפוליות בקהילה ובשירות המבחן.
* קצין המבחן מטפל בעצורים אשר שוחררו למעצר בית בתנאים מגבילים, בעיקר במסגרת הטיפול קבוצתית.
* **יעוד השירות:**

התאמה והמלצה על חלופת מעצר וענישה לבתי משפט ולמערכת אכיפת החוק בהתאם לרמת סיכון, הנסיבות האישיות והפוטנציאל לשינוי התנהגות, וכן שיקום ופיקוח על עוברי חוק בקהילה. כל אלה כדי להפחית את הסיכון לחברה.

* **מטרות:**
* מתן סיוע בהתמודדות עם תנאי מעצר בית ושמירת תנאים.
* הפסקה וצמצום של העבריינות באמצעות פיקוח ומגוון התערבויות שיקומיות.
* העלאת מודעות לבעייתיות בהתנהלות שקדמה למעצר.
* צמצום והפחתת סיכון להמשך עבריינות.
* **מסגרת הפעילות:**

מדובר בעבודה דינאמית, ממוקדת בזמן, דורשת יכולת כתיבה וחשיבה אינטגרטיבית, מאתגרת, מעניינת ומאפשרת התפתחות מקצועית מהירה.

**\*דרושים עובדי מעצרים לכל נפות המחוז: תל-אביב, הרצליה, נתניה, טייבה, פתח-תקוה, ראשון-לציון, רחובות, רמלה ומודיעין.**

**פרטים ליצירת קשר: הגב' סיגל חכמוב- 050-6223973**

**מייל -**  mivhansh@molsa.gov.il, פקס: 03-5187325